CELEX: E2019C0015
Language: da
Date: 2019-03-06 00:00:00
Title: EFTA-Tilsynsmyndighedens beslutning nr. 15/19/COL af 6. marts 2019 om Norges overholdelse af enhedsraterne for 2019 i henhold til artikel 17 i den retsakt, der er omhandlet i punkt 66wm i bilag XIII til EØS-aftalen (Kommissionens gennemførelsesforordning (EU) nr. 391/2013 af 3. maj 2013 om en fælles afgiftsordning for luftfartstjenester) [2019/932]

6.6.2019   
               
               
                  DA
               
               
                  Den Europæiske Unions Tidende
               
               
                  L 148/35
               
            
         EFTA-TILSYNSMYNDIGHEDENS BESLUTNING
         Nr. 15/19/COL
         af 6. marts 2019
         om Norges overholdelse af enhedsraterne for 2019 i henhold til artikel 17 i den retsakt, der er omhandlet i punkt 66wm i bilag XIII til EØS-aftalen (Kommissionens gennemførelsesforordning (EU) nr. 391/2013 af 3. maj 2013 om en fælles afgiftsordning for luftfartstjenester) [2019/932]
         EFTA-TILSYNSMYNDIGHEDEN HAR —
         Under henvisning til den retsakt, der er omhandlet i punkt 66u i bilag XIII til aftalen om Det Europæiske Økonomiske Samarbejdsområde (»EØS-aftalen«) (Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum), særlig artikel 16, stk. 1, og den retsakt, der er omhandlet i punkt 66wm i bilag XIII til EØS-aftalen (Kommissionens gennemførelsesforordning (EU) nr. 391/2013 af 3. maj 2013 om en fælles afgiftsordning for luftfartstjenester; »gennemførelsesforordning (EU) nr. 391/2013«), særlig artikel 17, stk. 1, litra d), begge som tilpasset til EØS-aftalen ved dennes protokol 1, og
         ud fra følgende betragtninger:
         
                     (1)
                  
                  
                     Ved gennemførelsesforordning (EU) nr. 391/2013 fastsættes en fælles afgiftsordning for luftfartstjenester. Den fælles afgiftsordning spiller en integreret rolle i opfyldelsen af præstationsordningens målsætninger, jf. artikel 11 i den retsakt, der er omhandlet i punkt 66t i bilag XIII til EØS-aftalen (Europa-Parlamentets og Rådets forordning (EF) nr. 549/2004 om rammerne for oprettelse af et fælles europæisk luftrum) og den retsakt, der er omhandlet i punkt 66xf i bilag XIII til EØS-aftalen (Kommissionens gennemførelsesforordning (EU) nr. 390/2013 om oprettelse af en præstationsordning for luftfartstjenester og netfunktioner) (»gennemførelsesforordning (EU) nr. 390/2013«).
                  
               
                     (2)
                  
                  
                     I den retsakt, der er omhandlet i punkt 66xe i bilag XIII til EØS-aftalen (Kommissionens gennemførelsesafgørelse 2014/132/EU om fastsættelse af EU-dækkende præstationsmål for lufttrafikstyringsnet og varslingstærskelværdier for den anden referenceperiode 2015-2019) fastsættes EU-dækkende præstationsmål og herunder et omkostningseffektivitetsmål for overflyvningsluftfartstjenester udtrykt i fastlagte enhedsomkostninger for leveringen af disse tjenester i den anden referenceperiode, der dækker perioden 2015 til og med 2019.
                  
               
                     (3)
                  
                  
                     I henhold til artikel 17, stk. 1, litra b) og c), i gennemførelsesforordning (EU) nr. 391/2013 skal EFTA-Tilsynsmyndigheden vurdere de enhedsrater for afgiftszoner for 2019, som Norge forelagde i overensstemmelse med kravene i samme forordnings artikel 9, stk. 1 og 2. Denne vurdering vedrører disse enhedsraters overensstemmelse med gennemførelsesforordning (EU) nr. 390/2013 og (EU) nr. 391/2013.
                  
               
                     (4)
                  
                  
                     EFTA-Tilsynsmyndigheden foretog sin vurdering af enhedsraterne med støtte fra Eurocontrols præstationsvurderingsorgan og centrale kontor for opkrævning af overflyvningsafgifter, idet den anvendte data og supplerende oplysninger forelagt af Norge.
                  
               
                     (5)
                  
                  
                     På grundlag af denne vurdering konstaterede Tilsynsmyndigheden i overensstemmelse med artikel 17, stk. 1, litra d), i gennemførelsesforordning (EU) nr. 391/2013, at de enhedsrater for afgiftszoner for 2019, der er forelagt af Norge, er i overensstemmelse med gennemførelsesforordning (EU) nr. 390/2013 og (EU) nr. 391/2013.
                  
               
                     (6)
                  
                  
                     I henhold til artikel 17, stk. 1, litra d), i gennemførelsesforordning (EU) nr. 391/2013 bør Norge underrettes om denne konstatering —
                  
               VEDTAGET DENNE BESLUTNING:
         
            Artikel 1
            Den af Norge forelagte overflyvningsenhedsrate for 2019 på 421,61 NOK er i overensstemmelse med den retsakt, der er omhandlet i punkt 66xf i bilag XIII til EØS-aftalen (gennemførelsesforordning (EU) nr. 390/2013) og den retsakt, der er omhandlet i punkt 66wm i bilag XIII til EØS-aftalen (gennemførelsesforordning (EU) nr. 391/2013).
         
         
            Artikel 2
            Denne afgørelse er rettet til Norge.
         
         
            Udfærdiget i Bruxelles, den 6. marts 2019.
            
               
                  På EFTA-Tilsynsmyndighedens vegne
               
               Bente ANGELL-HANSEN
               
                  Formand
               
               Frank J. BÜCHEL
               
                  Medlem af kollegiet
               
               Högni S. KRISTJÁNSSON
               
                  Det ansvarlige medlem af kollegiet
               
               Carsten ZATSCHLER
               
                  Medunderskriver som direktør for juridiske og eksekutive anliggender